
[bookmark: _Hlk207807125]Kurzus neve: Információbiztonság a mesterséges intelligencia korában
Kurzus leírása:
A digitális világ egyre több lehetőséget és kényelmet kínál, de ezzel együtt növekednek a kiberfenyegetések is. A mesterséges intelligencia megjelenésével még magasabb szintre emelkedett a digitális biztonsági fenyegetettség. 
Az IT biztonság most fontosabb, mint valaha! Tanuld meg, hogyan védd meg személyes és üzleti adataidat az online támadásokkal szemben.
A kurzuson megtanulod:
· Az adatvédelem alapjait és a legújabb kiberbiztonsági trendeket.
· Hogyan ismerd fel a leggyakoribb támadásokat, mint például a phishing, ransomware, és social engineering.
· Milyen eszközökkel és módszerekkel védheted meg magad, céged és ügyfeleid adatait.
· Hogyan alakult ki és lett az életünk része a mesterséges intelligencia, és mik az MI hatásai a digitális biztonságra.
Szituációs gyakorlatokkal, illetve valós példákon keresztül mutatjuk meg, hogyan erősítheted meg a védelmed a digitális térben. Fejleszd tudásod, és tegyél szert a gyakorlatban is használható készségekre, amelyekkel biztonságban maradhatsz!
Képzési tematika:
I. Modul: Az IT biztonság és annak illúziója
Ebben a részben tisztázzuk az IT biztonság legfontosabb fogalmait, és betekintést nyerhetsz a való életből vett példákba, amelyek segítenek megérteni a kockázatokat és azok elkerülését.

II. Modul: Belépés csak saját felelősségre
A PIN kódok, mágneskártyák és egyéb beléptetési eszközök könnyen kijátszhatók, ha nem vagyunk kellően elővigyázatosak. Megismerkedhetsz a leggyakoribb támadási módszerekkel és azok kivédésének lehetőségeivel.

III. Modul: Tiszta asztal, rendes ház
Megmutatjuk, miért kulcsfontosságú a „tiszta asztal” elv betartása, és milyen módokon próbálhatnak illetéktelenek hozzáférni az érzékeny információkhoz.

IV. Modul: Élet a kávé után
A kávézók, éttermek és egyéb közösségi helyek ingyenes Wi-Fi hálózatai gyakran célpontjai hackereknek. Ebben a modulban megtanulhatod, hogyan használhatod biztonságosan az ilyen hálózatokat.

V. Modul: Mail erdőben jártam, böngészőre vártam
A kéretlen e-mailek, hirdetések és más online csapdák komoly veszélyt jelenthetnek. Megtanulhatod, hogyan ismerd fel a támadásokat és hogyan védd meg személyes adataidat.

VI. Modul: Minden elfér egy tenyérben
A mobiltelefonok és táblagépek rengeteg érzékeny adatot tartalmaznak, ezért kiemelten fontos a védelmük. A modul segítségével felkészülhetsz a leggyakoribb mobilbiztonsági fenyegetésekre.


VII. Modul: Vörös zászló leng, lengeti a szél
Az otthoni eszközök céges környezetben történő használatának lehetőségeiről, veszélyeiről, a céges környezetben kialakuló "Red Flag" helyzetek felismeréséről és az IT szabályok használatáról szól ez a fejezet.

VIII. Modul: Szép, új világ
Az AI egyre nagyobb szerepet játszik az életünkben, ezért fontos tisztába kerülni az AI technológiák mindennapi szerepvállalásának egyre bővülő lehetőségeiről és az IT biztonság jelenéről, jövőjéről, továbbá az AI technológia morális kérdéseiről is szót ejtünk.


Belépés: 
A kurzus az alábbi oldalról érhető el:
onlineoktatas.mke.hu    

A belépéshez a hivatalos mke.hu vagy stud.mke.hu végű e-mail címmel lehet, majd a jelszót kéri, ami a hivatalos hallgatói Neptun belépés, illetve Microsoft rendszer belépési jelszó.
Kurzus teljesítési követelmények:
· Hallgatóknak az Információbiztonság a mesterséges intelligencia korában videoanyagát kell végighallgatniuk összesen 15 óra  időtartamban
· A kurzus óraszáma: 15 óra 
· Kurzus típusa: e-learning

· A kurzus a tananyagok készre jelölésével, az egyes modulok végén található tudáspróbák és a záróteszt eredményes elvégzésével minősül teljesítettnek, melyet követően a Neptunban rögzítésre kerül az aláírás
· A következő modul eléréséhez az előző modul anyagából sikeres Tudáspróbát kell letennie.
· [bookmark: _GoBack]Lehetőség van személyes konzultációra, amennyiben erre a résztvevő igényt tart. Ezt a feladatot az Informatikai osztály munkatársai végzik. Ezeken a konzultációkon az informatikai osztály munkatársai a kérdésekre szóbeli, személyes visszajelzéseket adnak. Emellett lehetőség van, hogy az egyéni kérdéseket elektronikus levélben tegyék fel a résztvevők és azokra ugyanezen úton kapnak választ.
· A feladatokat az e-learning platform rendszere automatikusan javítja és visszacsatolja a résztvevőnek.
· Az online tananyag kötelezően végigtanulandó, erről az e-learning platform rendszeréből kiállított napló szolgál bizonyítékul, ahol látható, hogy valamennyi feladat, modul teljesítettként jelenik meg. 
· [bookmark: _Hlk242796977]A képzés sikeres elvégzését követően az e-learning platform rendszer visszaigazoló e-mailt küld a résztvevőnek.
· Az Egyetem a képzésről tanúsítványt állít ki.

